
PRIJEDLOG IZMJENA I DOPUNA PROGRAMA DRŽAVNE POTPORE SEKTORU STOČARSTVA ZBOG NARUŠENOG PROIZVODNOG POTENCIJALA


NACRT




Zagreb, kolovoz 2026. godine

[bookmark: _Hlk200623544]Prijedlog izmjena i dopuna programa državne potpore sektoru stočarstva zbog narušenog proizvodnog potencijala

I. 
U Programu državne potpore sektoru stočarstva zbog narušenog proizvodnog potencijala donesenog Odlukom Vlade Republike Hrvatske, KLASA: 022-03/24-04/122 URBROJ: 50301-05/16-24-4 od 20. ožujka 2024. godine ( u daljnjem tekstu: Program) u točki 3.4 podtočka 3.4.3. mijenja se i glasi: 
„Prihvatljivi korisnici potpore su uzgojna udruženja koja su temeljem rješenja Ministarstva poljoprivrede, šumarstva i ribarstva provoditelj najmanje jednog odobrenog uzgojnog programa za pasminu za koju prethodno nije izdano rješenje o odobrenju na provedbu drugom uzgojnom udruženju, a koja:
1. podnesu Zahtjev za sufinanciranje
2. dostave potrebnu dokumentaciju
3. nemaju neizvršenih naloga za povrat sredstava u okviru mjera sufinanciranja rada uzgojnih udruženja
4. nemaju nepodmirenih obveza javnih davanja. “.

II.
U točki 4. „Financijska sredstva za provedbu Programa“, u tablici, redak koji se odnosi na Mjeru 3. „Potpore županijskim programima u sektoru mliječnog govedarstva u razdoblju 2024. – 2026.“ godine mijenja se i glasi:
	Mjera 3. Potpore županijskim programima u sektoru mliječnog govedarstva u razdoblju 2024. – 2026. godine
	K821074 -Programi državnih i de minimis potpora i sufinanciranje infrastrukture za razvoj poljoprivrede
	200.000,00
	200.000,00
	300.000,00
	700.000,00



Iza tablice dodaje se stavak 2. koji glasi:
„
Financijska sredstva za provedbu Izmjena i dopuna Programa u 2026. godini u iznosu od 2.650.000,00 eura osigurana su u Državnom proračunu Republike Hrvatske za 2026. godinu unutar glave 06005 Ministarstva poljoprivrede, šumarstva i ribarstva. Slijedom navedenog, ukupna sredstva za provedbu Programa se povećavaju sa 18.050.000,00 na 18.150.000,00 eura.“.

III.
U točki 5., podtočki 5.3. iza riječi „veći od 15%.“ dodaju se riječi: 
„Iznimno, u slučaju da je povrat sredstava nastao uslijed nemogućnosti provedbe planiranih aktivnosti, a čija bi provedba predstavljala rizik za širenje zaraznih bolesti za koje se provode mjere za sprječavanje i kontrolu u skladu sa Zakonom o zdravlju životinja („Narodne novine“ br. 152/22.), isti se ne uzima u obzir prilikom umanjenja sredstava sufinanciranja.“

IV.
U cijelom tekstu Programa riječi: „Ministarstvo poljoprivrede“ u određenom padežu zamjenjuju se riječima: „Ministarstvo poljoprivrede, šumarstva i ribarstva“ u odgovarajućem padežu.

